250 søspejdere, i 50 både i forskellige størrelser, sejlede i dag fra Nykøbing Mors til Nibe, som et led i et jubilæumstogt. Turen tog cirka 9 timer, og vejret viste sig ikke fra den fineste side. - Det har været en lidt blandet fornøjelse med regn og sol, men når bare viden blæser, så vi er glade, siger Martin Nielsen, der er leder hos Aalborg Søspejdere. Søspejderne har været afsted til den store årlige spejderlejr , der netop har været afholdt i Vestjylland. Togtet er på den måde en slags fælles hjemrejse. - Vi startede i Struer i går omkring middagstid, og så sejlede vi til Nykøbing Mors, og i morgen går turen til Egense, hvor vi holder en afskedsfest for alle, der så drager hver til sit. Nogen kommer fra Sjælland, Falster eller Aarhus, fortæller Martin Nielsen. Søspejderne forventer at ramme havnen i Egense klokken 16 i morgen.

Opsummering:
Søspejderkorpset har 100 års jubilæum, og det fejrer søspejdere i disse dage med en 3-dags sejltur henover Limfjorden.